**ДОКЛАД**

**за извършена проверка в обект: „Винарска изба гр. Сопот“, с местонахождение – област Пловдив, общ. Сопот, гр. Сопот, м-ст „Трагата, стопанисван от „Бул – Ер – Интернешънъл“ ООД, ЕИК 121713399**

На основание План за контролната дейност за 2021 г. на РИОСВ – Пловдив, утвърден от Министъра на околната среда и водите, Заповеди № РД-24 от 05.02.2021г. и № РД-253 от 26.10.21г. на Директора на РИОСВ-Пловдив е извършена комплексна проверка на 08.11.2021 г. във „Винарска изба гр. Сопот“, с местонахождение – област Пловдив, общ. Сопот, гр. Сопот, м-ст „Трагата, стопанисван от „Бул – Ер – Интернешънъл“ ООД.

1. **Цел на проверката:**

Основна цел на проверката е установяване на нивото и степента на съответствие на дейността в обекта с изискванията, заложени в Закон за управление на отпадъците, Закон за водите и Закон за чистотата на атмосферния въздух,

**II. Проверени инсталации:**

Извършена е проверка на:

* помещение за ферментация;
* помещение за мацерация;
* бутилиращо отделение;
* склад за готова продукция;
* климатични системи;

**III. Констатации от проверката по компоненти и фактори:**

**1. *Фактор „Отпадъци”***

За генерираните от дейността отпадъци, дружеството е извършило класификация и притежава утвърдени от Директора на РИОСВ-Пловдив работни листове за класификация на отпадъци съгласно изискванията на Наредба № 2/2014г. Дружеството е осигурило места и съдове обозначени с табели за съхранение на генерираните отпадъци до предаването им на лица притежаващи съответните документи за последващо третиране. Представи се договор с „Еко скрап трейд“ ЕООД, за предаване на образуваните от дейността отпадъци. Дружеството води отчетност за образуваните производствени отпадъци в електронната система НИСО към ИАОС-София. Годишният отчет по отпадъци за 2020г. е изпратен до ИАОС-София с вх. № 9699/26.03.2021г.

Дружеството пуска на пазара опаковани стоки след употребата на които се образуват масово разпространени отпадъци от опаковки. Представи се договор № 3569-К/01.01.2020г. с „Екобулпак България“ АД, за поемане на задължение по оползотворяване на отпадъци от опаковки, както и Удостоверение, че дружеството участва в колективна система по чл. 14, ал. 2, т. 2 от ЗУО и по чл. 12, т. 1 от Наредбата за опаковките и отпадъците от опаковки. Представиха се месечни справки-декларации по приложение № 15 от Наредба за определяне на реда и размера за заплащане на продуктова такса и счетоводни документи за заплатено възнаграждение към организацията.

**2. *Компонент „Атмосферен въздух“***

За производствените нужди в обекта се експлоатират 5 броя климатични системи, работещи с хладилен агент R 410А. Представиха се досиета на системите изготвени в съответствие с образеца по приложение № 3 към чл. 29, ал. 1 от Наредба № 1/2017г. , с нанесени проверки за течове от правоспособли лица. Системите са етикирани съгласно чл. 12 от Регламент (ЕС) № 517/2014г. В срока до 15.02.2021г. в РИОСВ-Пловдив е представен обобщен отчет по приложение № 9 към чл. 35, ал.1 от Наредба №1/2017г. за ползваните инсталации. Дейността на обекта не е свързана с дестилация на ферментационни продукти и не се използва горивен източник.

**3. *Компонент „Води„***

Водоснабдяването на обекта е от В и К мрежата на гр. Сопот и от собствен водоизточник, за който има издадено Разрешение от БДИБР-Пловдив, което е в процедура за продължаване на срока . От дейността се формират два потока отпадъчни води - производствени от измиване на технологичното оборудване и битово-фекални води, които се събират в 2 бр. безотточни бетонови резервоара с вместимост по 30куб. м. всеки. Представи се договор с фирма за изпомпване на образуваните отпадъчни води. Не са представени документи, от които да е видно кога е извършено последното извозване и къде са предадени за пречистване образуваните отпадъчни води.

**IV. Предписания, срокове за изпълнение, отговорници.**

С цел спазване на екологичното законодателство на оператора е дадено предписание с конкретен срок и отговорник. С писмо е поискано продължаване на срока поради заболяване на служителя.

**V. Съответствие, последващ контрол**

Изпълнението на даденото предписание е в текущ порядък.

**УТВЪРДИЛ:**

**ИВАЙЛО ЙОТКОВ**

*Директор на РИОСВ - Пловдив*